Ehdotus: neuvoston päätös jäsenvaltioiden vuosina 2009 ja 2010 suorittamista rahoitusosuuksista Euroopan kehitysrahaston rahoittamiseksi /* KOM/2008/0631 lopull. */





[pic] | EUROOPAN YHTEISÖJEN KOMISSIO | Bryssel 10.10.2008 KOM(2008) 631 lopullinen Ehdotus: NEUVOSTON PÄÄTÖS jäsenvaltioiden vuosina 2009 ja 2010 suorittamista rahoitusosuuksista Euroopan kehitysrahaston rahoittamiseksi (komission esittämä) PERUSTELUT Kymmenenteen Euroopan kehitysrahastoon (EKR) sovellettavassa sisäisessä sopimuksessa ja varainhoitoasetuksessa vahvistetaan uusi menettely jäsenvaltioiden EKR:n rahoittamiseksi maksamien rahoitusosuuksien suorittamispyynnöille. Sitä sovelletaan kyseisen kymmenennen EKR:n varainhoitoasetuksen 157 artiklan mukaisesti ensi kerran käytännössä varainhoitovuoden 2009 rahoitusosuuksiin. Tämä ehdotus koskee kymmenennen EKR:n varainhoitoasetuksen 57 artiklan 2 kohdan mukaisesti seuraavia seikkoja: - rahoitusosuuden vuotuinen enimmäismäärä varainhoitovuonna 2010, - rahoitusosuuden vuotuinen määrä varainhoitovuonna 2009 ja - varainhoitovuoden 2009 rahoitusosuuden ensimmäisen erän määrä. Määrät koskevat kymmenennen EKR:n varainhoitoasetuksen 57 artiklan 7 kohdan mukaisesti komission hallinnoimaa sekä EIP:n hallinnoimaa määrää. EIP on toimittanut kymmenennen EKR:n varainhoitoasetuksen 145 artiklan mukaisesti komissiolle ajantasaistetun ennakkoarvion hallinnoimiaan välineitä koskevista maksusitoumuksista ja maksuista. Neuvoston on kymmenennen EKR:n varainhoitoasetuksen 57 artiklan 2 kohdan mukaan päätettävä ehdotuksesta 15 päivään marraskuuta 2008 mennessä, ja jäsenvaltioiden on maksettava rahoitusosuuden ensimmäinen erä 21 päivään tammikuuta 2009 mennessä. Kymmenennen EKR:n varainhoitoasetuksen 58 artiklan 2 kohdan mukaan rahoitusosuuksien maksupyynnöissä käytetään ensin aiemmille EKR:ille määrätyt määrät aikajärjestyksessä. Tässä ehdotuksessa tarkoitetuissa maksupyynnöissä on siis kyse yhdeksännen EKR :n määristä. Kymmenennen EKR:n varainhoitoasetuksen 60 artiklan 1 kohdan mukaan jäsenvaltiolta peritään maksamattomalta määrältä korkoa samassa artiklassa vahvistettujen yksityiskohtaisten sääntöjen mukaisesti, jos maksettavia rahoitusosuuksia ei ole maksettu annetuissa määräajoissa. Ehdotus: NEUVOSTON PÄÄTÖS jäsenvaltioiden vuosina 2009 ja 2010 suorittamista rahoitusosuuksista Euroopan kehitysrahaston rahoittamiseksi EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen[1] Cotonoussa, Beninissä 23 päivänä kesäkuuta 2000 allekirjoitetun Afrikan, Karibian ja Tyynenmeren valtioiden ryhmän sekä Euroopan yhteisön ja sen jäsenvaltioiden välisen kumppanuussopimuksen rahoituspöytäkirjan mukaisesta yhteisön tukien rahoituksesta ja hoidosta sekä taloudellisen avun jakamisesta EY:n perustamissopimuksen neljännessä osassa tarkoitetuille merentakaisille maille ja alueille ja erityisesti sen 10 artiklan 1 kohdan, ottaa huomioon neuvostossa kokoontuneiden jäsenvaltioiden hallitusten edustajien sisäisen sopimuksen[2] vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille ja erityisesti sen 7 artiklan, ottaa huomioon kymmenenteen Euroopan kehitysrahastoon sovellettavan 18 päivänä helmikuuta 2008 annetun varainhoitoasetuksen[3], jäljempänä ’kymmenennen EKR:n varainhoitoasetus’, ja erityisesti sen 57 artiklan ja 58 artiklan 2 kohdan, ottaa huomioon komission ehdotuksen[4], sekä katsoo seuraavaa: (1) Kymmenennen EKR:n varainhoitoasetuksen 58 artiklan 2 kohdan mukaan rahoitusosuuksien maksupyynnöissä käytetään ensin aiemmille EKR:ille määrätyt määrät. Tämän vuoksi on tehtävä yhdeksänteen EKR:a koskeva rahoituspyyntö sen sisäisen sopimuksen 10 artiklan 1 kohdan nojalla. (2) Kymmenennen EKR:n varainhoitoasetuksen 157 artiklan mukaan sen 57–61 artiklassa säädettyä menettelyä sovelletaan ensimmäisen kerran varainhoitovuoteen 2009. Komissio esittää menettelyn mukaisesti 15 päivään lokakuuta 2008 mennessä ehdotuksen, johon sisältyy a) rahoitusosuuden vuotuinen enimmäismäärä varainhoitovuoden 2010 osalta, b) rahoitusosuuden vuotuinen määrä varainhoitovuoden 2009 osalta ja c) varainhoitovuoden 2009 rahoitusosuuden ensimmäisen erän määrä. Neuvosto päättää ehdotuksesta viimeistään 15 päivänä marraskuuta 2008 ja jäsenvaltioiden on maksettava varainhoitovuoden 2009 rahoitusosuuksien ensimmäinen erä viimeistään 21 päivänä tammikuuta 2009. (3) Euroopan investointipankki on toimittanut kymmenennen EKR:n varainhoitoasetuksen 145 artiklan ensimmäisen alakohdan mukaisesti komissiolle ajantasaistetun ennakkoarvion hallinnoimiaan välineitä koskevista sitoumuksista ja maksuista, ON TEHNYT TÄMÄN PÄÄTÖKSEN: 1 artikla Varainhoitovuoden 2010 rahoitusosuuden vuotuinen enimmäismäärä on komission osalta 3 500 000 000 euroa ja Euroopan investointipankin osalta 280 000 000 euroa. 2 artikla Varainhoitovuoden 2009 rahoitusosuuden vuotuinen määrä osalta on komission osalta 3 300 000 000 euroa ja Euroopan investointipankin osalta 200 000 000 euroa. 3 artikla Vuoden 2009 ensimmäisen erän rahoitusosuudet, jotka jäsenvaltioiden on suoritettava komissiolle ja Euroopan investointipankille, esitetään liitteenä olevassa taulukossa. 4 artikla Tätä päätöstä sovelletaan päivästä, jona se tehdään. 5 artikla Tämä päätös on osoitettu yhdeksännen EKR:n rahoittamiseen osallistuville jäsenvaltioille. Tehty Brysselissä Neuvoston puolesta Puheenjohtaja LIITE Vuoden 2009 rahoitusosuuden ensimmäiset erät (euroina) Jäsenvaltio | Euroopan investointipankille | komissiolle | SAKSA | 16 352 000 | 408 800 000 | BELGIA | 2 744 000 | 68 600 000 | TANSKA | 1 498 000 | 37 450 000 | ESPANJA | 4 088 000 | 102 200 000 | RANSKA | 17 010 000 | 425 250 000 | KREIKKA | 875 000 | 21 875 000 | IRLANTI | 434 000 | 10 850 000 | ITALIA | 8 778 000 | 219 450 000 | LUXEMBURG | 203 000 | 5 075 000 | ALANKOMAAT | 3 654 000 | 91 350 000 | PORTUGALI | 679 000 | 16 975 000 | YHDISTYNYT KUNINGASKUNTA | 8 883 000 | 222 075 000 | ITÄVALTA | 1 855 000 | 46 375 000 | SUOMI | 1 036 000 | 25 900 000 | RUOTSI | 1 911 000 | 47 775 000 | YHTEENSÄ | 70 000 000 | 1 750 000 000 | [1] EYVL L 317, 15.12.2000, s. 355. [2] EUVL L 247, 9.9.2006, s. 32. [3] EUVL L 78, 19.3.2008, s. 1. [4] EUVL C …, …, s. ….